14/01/2022 | Administración LocalMunicipal
Boiro
Anuncio de aprobación da listaxe definitiva e convocatoria de prazas de policía local por mobilidade

ANUNCIO RELACIÓN DEFINITIVA DE ADMITIDOS - POLICÍA LOCAL (MOBILIDADE) Por resolución da Alcaldía de data 04/01/2022 aprobouse a relación definitiva de persoas admitidas do proceso selectivo dunha praza de policía local (mobilidade): “EXPEDIENTE: 1852/2020 DOCUMENTO: RESOLUCIÓN DA ALCALDÍA RELACIÓN DEFINITIVA ADMITIDOS/AS E EXCLUÍDOS/AS DO PROCESO SELECTIVO PARA A PROVISIÓN EN PROPIEDADE DUNHA PRAZA DE POLICÍA LOCAL (FUNCIONARIO DE CARREIRA) - QUENDA MOBILIDADE HORIZONTAL Por acordo da Xunta de Goberno Local de data 25 de novembro de 2020 aprobáronse as bases que rexen a convocatoria do proceso selectivo para a provisión en propiedade dunha praza de policía local, funcionario/a de carreira (quenda mobilidade horizontal) correspondente á oferta de emprego público do Concello de Boiro do ano 2019. As bases da convocatoria publicáronse no Boletín Oficial da Provincia da Coruña número 190, de data de 5 de outubro de 2021, na páxina web do Concello www.boiro. gal e no taboleiro de anuncios da Casa Consistorial, así como o seu anuncio no Diario Oficial de Galicia. Con data 14 de outubro de 2021 o BOE publicou o anuncio de dita convocatoria, abrindo o prazo de presentación de solicitudes. O 18 de novembro de 2021 aprobouse por resolución da Alcaldía a relación provisional de persoas admitidas e excluídas. O 24/11/21 o BOP publicou dita resolución, abrindo o prazo de dez días hábiles para a emenda dos posibles defectos e omisións na documentación presentada. Rematado o prazo, non consta presentada ningunha alegación contra o listado provisional de admitidos e excluídos. Logo de revisadas as solicitudes de participación e comprobados os requisitos esixidos na base II desta convocatoria, procede aprobar a relación definitiva de persoas admitidas e excluídas. Por todo canto antecede, RESOLVO: Primeiro. –Declarar definitivamente admitidos no concurso convocado por acordo da xunta de goberno local de data de 25 de novembro de 2020, que rexe o procedemento para a provisión en propiedade dunha praza de policía local, funcionario/a de carreira (quenda mobilidade horizontal) ós seguintes aspirantes por ter presentada en tempo e forma a documentación relacionada nas bases que rexen este procedemento: Segundo. –Nomear ó seguinte Tribunal Cualificador para o referido proceso selectivo, que estará composto polos seguintes membros, aos que se convoca para a valoración de méritos da fase do concurso o día 15 de febreiro de 2022 ás 09.30 horas na sala de xuntas da Casa Consistorial do Concello de Boiro: Presidente: José Manuel Álvarez López (suplente: José M. Sánchez Somoza). Secretario/a: Montserrat Torrado Tarela (suplente: M.ª Carmen Santiago Hermo). Vogal 1: José Luís Caamaño Dominguez (suplente: R. Raúl Frieiro Romero). Vogal 2: Juan Manuel García Navia (suplente: Javier Domingo Lopez Menchero Miras). Vogal 3: Mourtalla Banda Soufiane (suplente: Walter Fabian Servera Gallus). Terceiro. –Facer pública, mediante a súa inserción na páxina web do Concello www.boiro.org, no taboleiro de anuncios da Casa Consistorial e no BOP a listaxe definitiva de persoas aspirantes admitidas ca data e lugar de celebración do concurso. O feito de figurar na relación de persoas admitidas non prexulgará que se lles recoñeza ás persoas aspirantes a posesión dos requisitos esixidos para participar no proceso selectivo. Cando da documentación que deben presentar tras superar a oposición se deduza que non posúen algún dos requisitos, as persoas interesadas decaerán en todos os dereitos que puideren derivar da súa participación. Cuarto. –Notificar a presente resolución ós membros do Tribunal de Selección e dar conta ó Pleno na primeira sesión ordinaria que se convoque.” Boiro, 4 de xaneiro de 2022. O secretario do Concello de Boiro Cristian Costel Faidi Villasana